Μάργκο Ρόμπι

Η Μάργκο Ελίς Ρόμπι (αγγλικά: Margot Elise Robbie, 2 Ιουλίου) είναι Αυστραλιανή ηθοποιός και παραγωγός. Οι δουλείες που έχει πάρει μέρος περιλαμβάνουν τόσο ταινίες μπλοκμπάστερ όσο και ανεξάρτητες ταινίες, και οι διακρίσεις που έχει λάβει περιλαμβάνουν υποψηφιότητες για τρία βραβεία Όσκαρ, για τέσσερις Χρυσές Σφαίρες και έξι BAFTA. Το περιοδικό Time την συμπεριέλαβε στη λίστα με του 100 ανθρώπους με την μεγαλύτερη επιρροή το 2017, και το περιοδικό Forbes την ονόμασε ως την πιο ακριβοπληρωμένη ηθοποιό για το 2023.

Γεννήθηκε και μεγάλωσε στο Κουίνσλαντ, ξεκίνησε την καριέρα της το 2008 στην τηλεοπτική σειρά Neighbours, στην οποία ήταν βασικό μέλος του καστ μέχρι το 2011. Αφού μετακόμισε στις Ηνωμένες Πολιτείες, πρωταγωνίστσε την τηλεοπτική σειρά Pan Am (2011–2012) και έγινε ευρύτερα γνωστή το 2013 με την μαύρη κωμωδία του 2013 Ο λύκος της Wall Street σε σκηνοθεσία του Μάρτιν Σκορσέζε. Έλαβε ευρύτερη αναγνώριση με πρωταγωνιστικούς ρόλους όπως της Τζέιν Πόρτερ στο Ο Θρύλος του Ταρζάν (2016) και ως Χάρλεϊ Κουίν στο Εκτεταμένο Σύμπαν της DC με πρώτη ταινία το Ομάδα Αυτοκτονίας (2016).

Η Ρόμπι έλαβε κριτική αποδοχή και υποψηφιότητα για Όσκαρ Α΄ Γυναικείου Ρόλου για την ερμηνεία της ως η αθλήτρια καλλιτεχνικού πατινάζ, Τόνια Χάρντινγκ στην βιογραφική ταινία Εγώ, η Τόνια (2017). Χρυσή Σφαίρα Αυτή η αναγνώριση συνεχίστηκε για τις ερμηνείες της ως Βασίλισσα Ελισάβετ Α' στο Μαίρη, η Βασίλισσα της Σκωτίας (2018), ως Σάρον Τέιτ στο Κάποτε στο… Χόλιγουντ (2019) και ως μίας εργαζόμενης των Fox News στο Βόμβα (2019). Για την τελευταία ταινία έλαβε υποψηφιότητα για Όσκαρ Β΄ Γυναικείου Ρόλου. Στην συνέχεια, η Ρόμπι πρωταγωνίστησε στην ταινία εποχής, Βαβυλώνα (2022) ως μία επίδοξη ηθοποιός και ως η ομώνυμη κούκλα στην κωμωδία φαντασίας Barbie (2023), η οποία κατέληξε να είναι η πιο εμπορική ταινία που έχει συμμετάσχει και, ως παραγωγός της, κέρδισε μια υποψηφιότητα για Όσκαρ Καλύτερης Ταινίας.

Η Ρόμπι και ο σύζυγος της, ο παραγωγός ταινιών Τομ Άκερλεϊ, ίδρυσαν από κοινού την εταιρεία παραγωγής LuckyChap Entertainment το 2014, με την οποία έχουν κάνε την παραγωγή για αρκετές ταινίας, όπως το Εγώ, η Τόνια, Promising Young Woman (2020), Barbie και Saltburn (2023), όπως και την σειρά του Hulu Dollface (2019–2022) και την σειρά του Netflix Maid (2021).

 Παιδικά χρόνια 
Η Μάργκο Ρόμπι, γεννήθηκε στο Ντάλμπυ της Κουίνσλαντ στις 2 Ιουλίου του 1991, από την φυσικοθεραπεύτρια Σάρι Κέσσλερ και από τον πρώην ιδιοκτήτη αγροκτήματος, Νταγκ Ρόμπι. Έχει τρία αδέλφια, ο μεγαλύτερος αδελφός της ονομάζεται Λάχλαν ή Λόκι Ρόμπι, ο μικρότερος αδελφός της ονομάζεται Κάμερον Ρόμπι και έχει επίσης μια αδελφή που ονομάζεται Άννα Ρόμπι. Η Μάργκο και τα αδέλφια της μεγάλωσαν κυρίως με την μητέρα τους. Επειδή μεγάλωσε σε οικογένεια αγροτών και λόγω του επαγγέλματος που ασκούσε ο πατέρας, η επαφή της με εκείνον ήταν ελάχιστη. Σε ηλικία 16 ετών, έφυγε από το σπίτι της και μετακόμισε στη Μελβούρνη για να σπουδάσει υποκριτική στο Somerset College. Για να μπορέσει να ζήσει στη Μελβούρνη, εργαζόταν ταυτόχρονα σε τρεις δουλειές, καθώς η οικογένειά της δεν είχε την οικονομική δυνατότητα να την συντηρεί.

 Καριέρα 

2007-2011: Τα πρώτα βήματα στον χώρο του κινηματογράφου
Η Μάρκγοτ Ρόμπι ασχολείται επαγγελματικά με την υποκριτική από το 2007, όταν πρωταγωνίστησε σε δύο ταινίες μεγάλου μήκους, στη Vigilante και στη ΜΕΘ. Επειδή εντυπωσίασε τον σκηνοθέτη της ταινίας ΜΕΘ με τις επιδόσεις της κατά την διάρκεια της οντισιόν, διεκδίκησε κατευθείαν τον ρόλο της στην ταινία. Την ίδια χρονιά, συμμετείχε σε τηλεοπτικές διαφημίσεις για διάφορες εταιρείες, ενώ εμφανίστηκε και ως guest star στην ταινία "The Elephant Princess" και στην ταινία "City Homicide" ως Caitlin Brentford. Το 2008, προστέθηκε στο cast της σειράς Neighbours ως Donna Freedman. Το 2009, είχε υποψηφιότητα στα βραβεία Nickelodeon Kids Choice Awards και στα Βραβεία της Αυστραλίας Logie, ως η πιο ταλαντούχα και δημοφιλή γυναίκα της Αυστραλίας. Έναν χρόνο αργότερα, τον Σεπτέμβριο του 2010 η Μάργκο Ρόμπι αποχώρησε από το cast της σειράς Neighbours όπου συμμετείχε για περίπου τρία χρόνια, για να ασχοληθεί με την κινηματογραφική της καριέρα στο Χόλυγουντ του Λος Άντζελες. Το τελευταίο επεισόδιο της σειράς όπου συμμετείχε η Μαργκοτ, προβλήθηκε στις 26 Ιανουαρίου του 2011, ενώ τον Απρίλιο της ίδιας χρονιάς είχε υποψηφιότητα στα βραβεία Logie στην κατηγορία της πιο δημοφιλή ηθοποιού.

2011-2015: Μετακίνηση στο Holywood
Το 2011, η Μάργκο Ρόμπι εγκαταστάθηκε στο Λος Άντζελες της Καλιφόρνιας, για την ακρόαση της σειράς "Charlie’s Angels". Ωστόσο, οι παραγωγοί της Sony Pictures Television ακύρωσαν τη συμμετοχή της στη σειρά και της πρόσφεραν τον ρόλο της Laura Cameron, στη δραματική σειρά "Pan Am". Η Μάργκο αποδέχθηκε την πρόταση της παραγωγής και συμμετείχε στη σειρά, αλλά η σειρά μετά από μια σεζόν σταμάτησε να γυρίζει νέα επεισόδια λόγω χαμηλής τηλεθέασης, παρά τις θετικές κριτικές των κριτικών. Τον Μάιο του 2012, συμμετείχε στο cast της ρομαντικής κομεντί του Ρίτσαρντ Κούρτις, "About Time". Η ταινία προβλήθηκε στο Ηνωμένο Βασίλειο τον Σεπτέμβριο του 2013 και στις Ηνωμένες Πολιτείες τον Νοέμβριο του ίδιου έτους, έλαβε θετικές κριτικές και εισέπραξε 87 εκατομμύρια δολάρια από τον προϋπολογισμό των 12 εκατομμυρίων δολαρίων. Τον Ιούνιο του 2012, ανακοινώθηκε ότι η Μάργκο Ρόμπι ήταν σε συζητήσεις για την συμμετοχή της στη ταινία του Μάρτιν Σκορσέζε, "Ο λύκος της Wall Street". Η ταινία προβλήθηκε στις 25 Δεκεμβρίου 2013, η Μάργκο συμμετείχε στη ταινία στον ρόλο της Naomi Lapaglia και η ταινία έγινε εμπορική επιτυχία σε όλο τον κόσμο, με συνολική είσπραξη 392 εκατομμύρια δολάρια. Επιπλέον, η ταινία προτάθηκε για πέντε βραβεία Όσκαρ, συμπεριλαμβάνοντας το βραβείο Όσκαρ για καλύτερη φωτογραφία. Η Μάργκο έλαβε υποψηφιότητα στα βραβεία κινηματογράφου MTV, αλλά κέρδισε το Βραβείο Καλύτερου Νέου, στα βραβεία Empire. Στις 18 Σεπτεμβρίου του 2014, η Μάργκο Ρόμπι ίδρυσε την δική της εταιρεία παραγωγής κινηματογραφικών ταινιών, LuckyChap Entertainment.

2015-σήμερα: Η άνοδος στην επιτυχία
Το 2015, η Μάργκο Ρόμπι πρωταγωνίστησε μαζί με ηθοποιό Γουίλ Σμίθ, στη ρομαντική κομεντί "Focus". Η ταινία κυκλοφόρησε στις 27 Φεβρουαρίου του 2015 με γενικά μικτές κριτικές. Ωστόσο, η ερμηνεία της Μάργκο ικανοποίησε τους κριτικούς της ταινίας. Το "Focus", συγκέντρωσε σε εισπράξεις πάνω από 150 εκατομμύρια δολάρια παγκοσμίως. Επίσης, το 2015, η Μάργκο Ρόμπι έλαβε υποψηφιότητα για το Βραβείο BAFTA Rising Star. Την ίδια χρονιά, η Μάργκο πρωταγωνίστησε μαζί με τους ηθοποιούς Κρις Πίν και Τσίγουετελ Ετζιφόρ στην ταινία "Z for Zachariah", τα γυρίσματα της οποίας πραγματοποιήθηκαν στη Νέα Ζηλανδία. Η πρεμιέρα της ταινίας έγινε στις 24 Ιανουαρίου του 2015 στο Φεστιβάλ Κινηματογράφου Sundance. Η ταινία έλαβε θετικές κριτικές και η ερμηνεία της Μάργκο εγκωμιάστηκε από τους κριτικούς. Ο Ντριού ΜακΓουίνι από την HitFix, έγραψε: «η ερμηνεία της Ρόμπι στην συγκεκριμένη ταινία, την καθιερώνει ως μία από τις καλύτερες ηθοποιούς της ηλικίας της στις μέρες μας». Επιπλέον, την ίδια χρονιά, η Μάργκο εμφανίστηκε σε ένα ντοκιμαντέρ για την 30η επέτειο της τηλεοπτικής σειράς "Neighbours", με τίτλο "Neighbours 30th: The Stars Reunite", το οποίο προβλήθηκε στην Αυστραλία και το Ηνωμένο Βασίλειο τον Μαρτίου του 2015. Εμφανίστηκε επίσης στη "Σουίτα Française" μαζί με τους Μισέλ Γουίλιαμς, Κριστίν Σκοτ Τόμας και Μάθιας Σοέναερτς. Η ταινία ήταν μια προσαρμογή του Ιρέν Νεμιρόφσκι και έλαβε θετικές κριτικές. Μέσα στο ίδιο έτος, έκανε μια εμφάνιση στην κωμωδία-δράμα του Άνταμ ΜακΚέϊ, "The Big Short", όπου κυκλοφόρησε στις 11 Δεκεμβρίου του 2015.

Το 2016, η Μάργκο Ρόμπι συμπρωταγωνίσθησε με την Τίνα Φέι στο "Whiskey Tango Foxtrot", μια προσαρμογή του The Taliban Shuffle και κυκλοφόρησε στις 4 Μαρτίου του 2016 από την Paramount Pictures.  Αργότερα εκείνο το έτος, η Μάργκο πρωταγωνίστησε ως Τζέιν Πόρτερ στην ταινία του Ντέιβιντ Γιόις,"The Legend of Tarzan", μαζί με τους Κρίστοφ Βαλτς, Σάμιουελ Λ. Τζάκσον και Αλεξάντερ Σκάρσγκορντ. Η ταινία κυκλοφόρησε την 1η Ιουλίου του 2016.

Την ίδια χρονιά, η Μάργκο Ρόμπι συμμετείχε ως Harley Quinn στην ταινία της Warner Bros και των DC Comics, "Suicide Squad". Τα γυρίσματα της ταινίας ξεκίνησαν στις 13 Απριλίου του 2015 και η ταινία κυκλοφόρησε στους κινηματογράφους στις 5 Αυγούστου του 2016. Στην ταινία συμμετείχαν επίσης οι Γουίλ Σμίθ, Τζέρετ Λέτο, Τζόελ Κιννάμ και Βίολα Ντέιβς. Την 1η Οκτωβρίου του 2016, συμμετείχε στην πρεμιέρα του Saturday Night Live, με την συμμετοχή του μουσικού The Weeknd. Στις 29 Σεπτεμβρίου του 2017, κυκλοφόρησε η ταινία Goodbye Christopher Robin, όπου η Μάργκο πρωταγωνίστησε μαζί με τον Ντόμχναλ Γκλίσον. Την ίδια χρονιά, υποδύθηκε την Τόνια Χάρντιγκ στην ταινία “I, Tonya”, όπου γράφτηκε από τον Στίβεν Ρότζερς και σε σκηνοθεσία του Κρέγκ Τζίλεσπι. Για την συμμετοχή της ως  Τόνια Χάρντιγκ, η Μάργκο Ρόμπι ήταν υποψήφια για το Βραβείο Χρυσής Σφαίρας για την Καλύτερη Ηθοποιό και για το Βραβείο Όσκαρ για την Καλύτερη Ηθοποιό. Ήταν η πρώτη ηθοποιός που ορίστηκε για Βραβείο Όσκαρ ερμηνεύοντας έναν αληθινό αθλητή. Το 2018, η Μάργκο συμμετείχε ως Ράμπιτ Φλόπσι στην ταινία κινουμένων σχεδίων Peter Rabbit, μια προσαρμογή της σειράς βιβλίων της Μπίτριξ Πότερ.

Φιλμογραφία
 Έτος Τίτλος Ρόλος Σημειώσεις 2008 Vigilante Κασσάνδρα  2009 I.C.U. Τρίστεν Γουότερς2013 Όσα φέρνει ο Χρόνος (About Time) Σάρλοτ Ο λύκος της Wall Street (The Wolf of Wall Street) Ναόμι Λαπάλια2015 Z for Zachariah Αν Μπέρντεν Focus Τζες Μπάρετ  Γαλλική Σουίτα (Suite Française) Σελίν Τζόσεφ Φωνή Το Μεγάλο Σορτάρισμα (The Big Short) Ο Εαυτός της Σύντομη εμφάνιση2016 Αμερικανίδα Ρεπόρτερ (Whiskey Tango Foxtrot) Τάνια Βάντερποελ Ο Θρύλος του Ταρζάν (The Legend of Tarzan) Τζέιν Κλέιτον Australian Psycho Ο Εαυτός της Ταινία μικρού μήκους Ομάδα Αυτοκτονίας (Suicide Squad) Χάρλεϊ Κουίν2017 Εγώ, η Τόνια (I, Tonya) Τόνια Χάρντινγκ Επίσης και παραγωγός Αντίο Κρίστοφερ Ρόμπιν (Goodbye Christopher Robin) Δάφνη Μιλν2018 Peter Rabbit Φλόπσι/ Αφηγήτρια Φωνή Flopsy Turvy Φλόπσι Φωνή Τερματικός Σταθμός (Terminal) Άννι/ Μπόνι Μαθήματα Σφαγείου (Slaughterhouse Rulez) Όντρεϊ Σύντομη εμφάνιση Μαίρη, η Βασίλισσα της Σκωτίας (Mary, Queen of Scots) Ελισάβετ Α΄2019Dreamland Αλισον Γουέλς Επίσης και παραγωγός Κάποτε στο… Χόλιγουντ (Once Upon a Time in... Hollywood) Σάρον Τέιτ Βόμβα (Bombshell) Κέιλα ΠόσπισιλΣύντομο πέρασμα που δεν αναράφεται στους τίτλους 2020 Αρπακτικά Πτηνά: Και η Φαντασμαγορική Χειραφέτηση της Χάρλεϊ Κουίν (Birds of Prey and the Fantabulous Emancipation of One Harley Quinn) Χάρλεϊ Κουίν Επίσης και παραγωγός2021 Πίτερ Ράμπιτ: Ο Λαγός το ‘Σκασε (Peter Rabbit 2: The Runaway) Φλόπσι/ Αφηγήτρια ΦωνήThe Suicide Squad Χάρλεϊ Κουίν2022 Άμστερνταμ (Amsterdam) Βάλερι Βόζε Βαβυλώνα (Babylon) Νέλι ΛαΡόι2023 Asteroid City Ηθοποιός/ Σύζυγος Barbie Barbie Επίσης και παραγωγός

 Παραπομπές 

 Εξωτερικοί σύνδεσμοι 



Κατηγορία:Αυστραλές ηθοποιοί
Κατηγορία:Αυστραλές ηθοποιοί κινηματογράφου
Κατηγορία:Αυστραλές ηθοποιοί τηλεόρασης
Κατηγορία:Αυστραλές ηθοποιοί φωνής
Κατηγορία:Αυστραλοί φεμινιστές